లక్నో: ఉత్తరప్రదేశ్ అసెంబ్లీ ఎన్నికల మూడో దశ పోలింగ్ ప్రశాంతంగా ముగిసింది. 61.16 శాతం పోలింగ్ నమోదైనట్టు ఎన్నికల ప్రధానాధికారి టి.వెంకటేశ్ ప్రకటించారు. యాదవ్ కుటుంబానికి కంచుకోటల్లాంటి నియోజకవర్గాల్లో పోలింగ్ కావడంతో సహజంగానే ఈ విడత పోలింగ్పై అన్ని పార్టీలు ప్రధానంగా దృష్టి పెట్టాయి. 69 అసెంబ్లీ నియోజకవర్గాలకు జరిగిన ఈ ఎన్నికల కోసం 25,603 పోలింగ్ బూత్లు ఏర్పాటు చేశారు. ఈ నియోజకవర్గాల్లో 2012 అసెంబ్లీ ఎన్నికల్లో 59.96 శాతం, 2014 లోక్సభ ఎన్నికల్లో 58.43 శాతం పోలింగ్ నమోదు కాగా, ఈసారి అసెంబ్లీ ఎన్నికల్లో 61కి పైగా పోలింగ్ శాతం నమోదు కావడంతో విజయంపై ప్రధాన పార్టీలన్నీ ధీమా వ్యక్తం చేశాయి. ఆదివారంనాడు ఓటు వేసిన ప్రముఖుల్లో సమాజ్వాదీ పార్టీ వ్యవస్థాపకుడు ములాయం, ముఖ్యమంత్రి అఖిలేష్ యాదవ్, ఆయన భార్య డింపుల్ యాదవ్, ములాయం సోదరుడు శివపాల్ యాదవ్, బీఎస్పీ అధినేత్రి మాయావతి, కేంద్ర మంత్రులు రాజ్నాథ్, ఉమాభారతి తదితరులున్నాయి.
lakno: uttarapradesh assembley ennikala moodo dasha poling prasaantamgaa mugisindi. 61.16 saatam poling namodainattu ennikala pradhaanaadhikaari ti.venkatesh prakatinchaaru. yadav kutumbaaniki kanchukotallanti niyojakavargaallo poling kaavadamtho sahajamgaane ee vidata polingpy anni paarteelu pradhaanamgaa drushti pettai. 69 assembley niyojakavargaalaku jarigina ee ennikala kosam 25,603 poling bootlu erpaatu chesaru. ee niyojakavargaallo 2012 assembley ennikallo 59.96 saatam, 2014 loksabha ennikallo 58.43 saatam poling namodu kaga, eesaari assembley ennikallo 61ki paiga poling saatam namodu kaavadamtho vijayampai pradhaana paartiilannii dheema vyaktam chesaayi. aadivaaramnaadu otu vesina pramukhullo samajwadi party vyavasthaapakudu mulayam, mukhyamantri akhilesh yadav, aayana bharya dimpul yadav, mulayam sodarudu shivapal yadav, bsp adhinetri mayavati, kendra mantrulu rajnath, umaabhaarati taditarulunnaayi.